Yrjö Ora

Yrjö Ilmari Ora (30. huhtikuuta 1889 Viipuri – 30. syyskuuta 1974 Helsinki) oli suomalainen lyseon lehtori ja oppikirjojen tekijä.Kansalliskirjasto : Ora, YrjöYlioppilasmatrikkeli 1907, matrikkelinumero 31320

Yrjö Oran vanhemmat olivat kansakoulunopettaja Tuomas Ora ja Fredrika Parviainen. Ora pääsi ylioppilaaksi Viipurin klassillisesta lyseosta 1907 ja valmistui Helsingin yliopistosta filosofian kandidaatiksi 1912 ja filosofian maisteriksi 1917.

Yrjö Ora oli Terijoen yhteiskoulun opettajana 1912–1916, Viipurin kauppakoulun opettajana 1917–1918, Karjalan maanviljelyslyseon opettajana 1917–1918 sekä Viipurin liikeapulaiskoulun opettajana ja johtajana 1917–1918. Hän oli sen jälkeen Viipurin kauppakamarin asiamiehenä 1918–1919 ja Suomen Valtamerentakainen Kauppa Oy:n johtokunnan sihteerinä 1919–1920. Tämän jälkeen Ora oli Viipurin realikoulun, maanviljelys- ja kauppalyseon opettajana vuodesta 1920 sekä koulun johtajana vuodesta 1925. Viipurin suomalaisen klassillisen lyseon suomenkielen vanhempana lehtorina hän oli 1928–1929 ja sitten Helsingin koelyseon historian, yhteiskuntaopin ja kansantalouden vanhempana lehtorina vuodesta 1929 alkaen sekä tämän lyseon rehtorina 1929–1934. Suomen sisällissodan aikana Ora toimi Karjalan Armeijakunnan Pääesikunnan Tiedonantoja-lehden toimittajana ja Karjalan 2. rykmentin adjutanttina ja kansliapäällikkönä.Päivästä päivään, Helsingin Sanomat, 30.04.1939, nro 115, s. 14, Kansalliskirjaston digitaaliset aineistot.

Yrjö Ora oli naimisissa vuodesta 1920 Saima Impi Virtasen kanssa.
 Julkaisuja 
 Etiikan opetuksesta Viipurin kauppalyseossa. Viipuri 1923
 Filosofian alkeiden oppikirja: oppikouluja varten. Otava 1925, 2. painos 1936 uudistanut Erik Ahlman, 3. painos 1941, 4. painos 1945
 Viipurin suojeluskunta vuosina 1917-1927. Viipurin suojeluskunta, Viipuri 1928
 Viipurin teollisuusyhdistys 1868-1928. Viipurin teollisuusyhdistys, Viipuri 1928
 Historian oppikirja keskikouluille. 1, Vanha aika; tekijät Y. I. Ora ja A. K. Ottelin. Otava 1933, 2. uus. painos 1944
 Historian oppikirja keskikouluille. 2, Keskiaika; tekijät Y. I. Ora ja A. K. Ottelin. Otava 1934, 2. painos 1945
 Historian oppikirja keskikouluille. 3, Uusi aika; tekijät Y. I. Ora ja A. K. Ottelin. Otava 1935, 2. painos 1946
 Suomen historia: lukioluokkia varten; kirjoittaneet Yrjö Ora, Eino Jutikkala. Otava 1936, 2. uus. painos 1947
 Oppikoulun ongelmia: reunamuistutuksia koulunuudistamiskeskusteluun. Otava 1943
 Kansantaloustieteen alkeita lukioluokille. WSOY 1950, 2. painos 1953
 Liikesuomea kauppakoululaisille; kirj. Ida Pekari, Yrjö Ora. Otava 1961

 Toimitustöitä 
 K. O. Lindeqvist : Uuden ajan historian oppikirja ; toim. Yrjö Ora. 10. uus. painos WSOY 1946

 Suomennoksia 
 Heinrich Lhotzky : Lapsesi sielu. Gummerus 1912 (alkuteos Die Seele deines Kindes)
 J. V. Snellman : Kootut teokset 8, Kotimaisen kirjallisuuden arvosteluja ; suom. Yrjö Ora ja Juho Tervonen. WSOY 1932

 Lähteet 

Luokka:Suomen koulujen rehtorit
Luokka:Suomalaiset tietokirjailijat
Luokka:Suomen sisällissodan valkoiset
Luokka:Vuonna 1889 syntyneet
Luokka:Vuonna 1974 kuolleet